CHINA – Cheng Cheng baru berusia dua tahun namun dia sudah dinobatkan sebagai kanak-kanak paling muda ketagih arak. Bayangkan pada usia berkenaan, dia meneguk arak sama seperti minum susu.

Ketagihan tersebut membimbangkan kerana ia boleh merosakkan organnya.

Cheng Cheng mula merasai wain pada usia 10 bulan. Dia diberikan chopstick kesan wain oleh ibu bapanya bagi menghentikan tangisannya.

Akibat tindakan bodoh dan tidak berakal ibu bapanya itu, budak itu tidak boleh duduk diam tanpa minum arak dalam sehari dan akan meraung kerana ketagihan minuman berkenaan.

Dia boleh teguk sebotol arak dalam sehari tanpa mabuk dan dia boleh menghabiskannya lebih cepat daripada bapanya.

Keadaan bertambah buruk apabila tiba musim perayaan kerana Cheng Cheng pasti mahu minum arak, selepas menyaksikan keluarga dan saudara-maranya minum minuman itu.

Meskipun ibu bapanya cuba menukar minuman lain seperti susu dan jus buah, namun dia enggan menerimanya.

Tabiat buruk itu menyebabkan orang ramai terutama doktor meminta supaya pihak berkuasa mengambil tindakan segera dan meminta supaya kanak-kanak itu ditempatkan di rumah kebajikan.