KARACHI - Sekurang-kurangnya enam maut dalam satu serangan militan di lapangan terbang yang sibuk di Karachi, selatan Pakistan menyebabkan penerbangan dibatalkan dan tentera dikerah ke tempat kejadian.

Dalam kejadian itu, enam anggota militan turut terbunuh selepas berbalas tembakan dengan dua letupan menggegarkan Lapangan Terbang Antarabangsa Jinnah itu.

Serangan itu mirip kepada serangan yang berlaku beberapa tahun lalu.

Jurucakap tentera, Asim Saleem Bajwa, dalam kenyatannya berkata: “Semua penumpang dalam pesawat sudah dipindahkan dan tiga pengganas mati."

Seorang pegawai perisik kanan yang berada di tempat kejadian berkata, jumlah militan yang terbunuh adalah enam dan beberapa lagi yang memakai pakaian seragam biru muda turut cedera.

“Salah seorang daripada mereka meletupkan diri apabila tembakan mula dilepaskan ke arahnya," katanya apabila penyerang terbabit memakai jaket berisi bom.

Penyerang didapati memasuki lapangan terbang itu di dua sudut berlainan, termasuk di terminal haji dan di bahagian kejuruteraan bersebelahan lapangan terbang lama yang ditutup.

Penyerang dilaporkan dilengkapi mesin-gun, pelancar bom.

Pihak berkuasa sekatat ini berkata, beberapa anggota keselamatan terbunuh, dua orang awam dan 14 yang lain cedera. - AFP