SEREMBAN - Jabatan Pengangkutan Jalan (JPJ) Negeri Sembilan akan mengadakan lelongan awam lebih 50 buah motosikal pada 18 Jun ini.

Lelongan akan diadakan di Dewan Melati JPJ di sini dari pukul 9 pagi.

Pengarah JPJ Negeri Saiful Azzri Hamzah berkata kebanyakan motosikal yang dilelong itu masih boleh dilesenkan dan hanya mereka yang membeli dokumen penjualan lelong sahaja akan dibenarkan mengambil bahagian.

"Kenderaan ini telah dilucut hak melalui perintah mahkamah dan pembida yang berjaya akan memperoleh hak milik penuh ke atas kenderaan yang dimenangi dalam bidaan," katanya dalam satu kenyataan.

Orang ramai boleh menyaskikan motosikal yang bakal dilelong di stor simpanan kenderaan sita JPJ Seremban pada 16 dan 17 Jun mulai pukul 9 pagi hingga 4 petang sementara dokumen penjualan lelong boleh dibeli pada dua tarikh tersebut di Kaunter 39 yang berharga RM50.00 senaskah.

Kali terakhir JPJ Negeri Sembilan mengadakan lelongan awam ialah pada Disember 2013. - BERNAMA