LUDIAN (China) - Jumlah mangsa kematian dalam gempa bumi di selatan China meningkat kepada 589 hari ini ketika pasukan keselamatan meneruskan usaha mencari dan menyelamat hari ini.

Kerajaan wilayah Yunnan berkata lebih 2,400 orang cedera dalam kejadian yang berlaku Ahad lalu di mana gempa berukuran 6.1 pada skala richter melanda kawasan berbukit di Ludian.

Beribu-ribu anggota tentera dan beratus-ratus pekerja suka rela mengejar ke tempat kejadian untuk menggali keluar mangsa yang mungkin masih terselamat daripada timbunan kesan runtuhan tetapi hujan dan tanah runtuh menyukarkan usaha menyelamat itu.

Kawasan itu sering berlaku gempa bumi. Pada 1970, gempa bumi berukuran 7.7 pada skala richter di Yunnan mengorbankan sekurang-kurangnya 15,000 orang. Pada September 2012, beberapa kejadian gempa bumi yang berlaku turut mengorbankan 81 orang.

Pada Mei 2008, gempa kuat di wilayah Sichuan mengakibatkan hampir 90,000 orang maut. - AP