<strong>Ekoran sebaran status untuk memboikot makanan segera McDonald's (McD) yang dikatakan akan dilakukan secara besar-besaran di seluruh negara, sudah timbul khabar angin bahawa restoran itu akan mengagihkan makanan percuma kepada orang ramai di masjid-masjid.</strong>

Kini tersebar pula status meminta Ahli Jawatankuasa (AJK) masjid di seluruh negara supaya menghalau ejen-ejen atau pihak yang akan mengedarkan makanan berkenaan jika ada proses pengedaran sebegitu berlaku.

Khabar angin berkenaan yang tersebar mengatakan pihak McDonalds akan mengagihkan makanan di Masjid Negeri Shah Alam pada hari Jumaat ini.

<strong>"Jumaat ini, diminta AJK masjid di seluruh negara jangan membenarkan ejen McD menggunakan masjid dan kawasan sekitarnya sebagai pusat pengagihan makanan "junk food" McD yang mahu diedarkan secara percuma.</strong>

<strong>"Jangan bagi muka mereka nak calar maruah Islam, larang mereka masuk dan berada di sekitar kawasan masjid. Halau mereka," bunyi status berkenaan.</strong>

<strong>Mynewshub.my menghubungi pihak Masjid Negeri Shah Alam dimaklumkan bahawa dipihak mereka ada terdengar khabar angin berkenaan bahawa pihak McD akan membuah pengagihan itu.</strong>

Jurucakap masjid berkata, bagaimanapun sehingga kini tiada pengesahan 'hitam putih' diterima oleh pihak masjid berkenaan aktiviti McD itu.

Pemeriksaan di laman Facebook McD Malaysia juga tidak menemui sebarang pengumuman berkaitan pengagihan berkenaan.

Status permintaan menghalau ejen McD itu dilihat mendapat sokongan ramai pengguna laman sosial berkenaan dan menyifatkan tindakan restoran makanana segera itu seperti menghina insitutsi Islam dengan menggunakan masjid sebagai lokasi pengagihan.

Pada penulis, kenapa pula pengagihan makanan McD dikatakan sebagai meghina Islam kerana makanan yang dikeluarkan restoran berkenaan diiktiraf halal oleh Jabatan Kemajuan Islam Malaysia (JAKIM).

Pihak pengurusan McD Malaysia juga sudah pun mengeluarkan kenyataan sebelum ini pada 1 Ogos lepas, bahawa mereka tidak terlibat dalam memberi sumbangan secara langsung kepada Israel dalam kempen keganasannya kepada penduduk Palestin.

Jangan kerana, perkara yang tida jelas kita umat Islam sesama saudara seIslam kita yang bekerja di restoran berkenaan dalam mencari rezeki yang pastinya sudah semestinya halal. - <strong>MYNEWSHUB.MY</strong>

Oleh : <strong>IBNU K</strong>