HERAT – Sebelas penduduk di sini, mengalami pengalaman yang menyakitkan dan menakutkan apabila jari mereka dipotong dipercayai oleh kumpulan Taliban, hanya kerana mereka mengundi pada Pilihan Raya Presiden Afghanistan.

Serangan tidak bertamadun itu dilakukan sebaik sahaja mereka membuang undi pada Sabtu lalu.

Ia merupakan serangan terbaru sebagai hukuman kepada penduduk kerana mengundi.

Pada pagi hari pengundian pula, seramai 47 orang terkorban dalam siri letupan bom. Mangsa termasuk 20 penduduk awam dan pekerja pilihan raya.

Sementara 60 militan pula telah terbunuh .

Taliban sebelum ini mengarahkan penduduk supaya tidak mengambil bahagian dalam pilihan raya berkenaan yang menyaksikan pertembungan antara bekas Menteri, Abdullah Abdullah dan Ashraf Ghani Ahmadzai.

Kedua-dua calon merancang untuk meningkatkan hubungan dengan barat dan mahu 10,000 tentera Amerika Syarikat terus kekal selama dua tahun lagi di negara tersebut.

Seramaui 12 juta penduduk Afghanistan layak mengundi dengan pusingan pertama pilihan raya itu telah diadakan pada 5 April lalu. Keputusan akhir dijangka diketahui pada 22 Julai ini.