Brazil – Penyanyi Rihanna kini menjadi tumpuan kerana dia dikatakan melanggar etika Persekutuan Bola Sepak Angtarabangsa (FIFA) dengan memegang trofi Piala Dunia.

Peraturan FIFA sebelum ini menyebut hanya pemenang perlawanan dan ketua negara yang dibenarkan mengendalikan trofi tersebut.

Namun Rihanna yang telah memegang piala berkenaan yang diperbuat daripada emas, turut mendedahkan dia mencium piala itu serta bergambar selfie dengannya.

Malah isteri, teman wanita dan anak-anak pemain Jerman juga dirakamkan bersama dengan piala berkenaan ketika meraikan kemenangan pasukan Jerman di Rio.

Pasukan Jerman meraikan kemenangan mereka dengan berparti bersama Rihannya dan anggota keluarga mereka.