Sebuah keluarga yang mengadakan majlis perkahwinan anak mereka baru-baru ini terpaksa menghidangkan minuman berperisa sirap dengan menggunakan sumber daripada paya air berdekatan kediaman mereka.

Hal ini disebabkan kegagalan pembekal air majlis tersebut iaitu Syarikat Air Darul Aman (Sada) menghantar air pada hari tersebut.

Nik Hassan Nik Lah, 49, dan isterinya, Hashimah Ismail, 47, berkata mereka terpaksa menggunakan air paya berdekatan rumah selepas menunggu bekalan air dari Sada tidak sampai hingga menimbulkan kekecohan semasa majlis itu.

Menurut Nik Hassan, keluarganya terpaksa menggunakan air paya kerana sudah tiada sumber bekalan air lain yang boleh didapati di kawasan itu.

"Kami sungguh sedih kerana terpaksa mengunakan air itu untuk dijadikan minuman kepada tetamu. Pada hari itu, aktiviti gotong royong menjadi kecoh kerana tiada bekalan air.

"Saya terpaksa mengunakan air paya itu kerana tanpa bekalan air sudah pasti majlis akan terjejas dan terpaksa menggunakan generator bagi mengepam air hingga sampai ke rumah. Bagaimanapun, saya bersyukur, tiada <strong><a title="Kanak-Kanak Maut Makan Hidangan Pasar Malam " href="https://www.google.com/url?q=http://mynewshub.my/kisahbenar/%3Fp%3D2492&amp;sa=U&amp;ei=YeOOU_P6BMW2uATzvYGgDg&amp;ved=0CAcQFjAB&amp;client=internal-uds-cse&amp;usg=AFQjCNEsD1OJwrx8Z-EUU_5vBnmcCAQuBg" target="_blank">keracunan</a></strong> makanan berlaku," katanya. -<strong> MYNEWSHUB.MY</strong>

Oleh: <strong>AUDREY LEE </strong>