<p style="text-align: justify;">Paolo Di Canio dilantik sebagai pengurus baru Sunderland, malam tadi - hanya 24 jam selepas kelab itu memecat pengurus mereka, Martin O'Neill berikutan kekalahan 0-1 kepada Manchester United, malam kelmarin.</p>
<p style="text-align: justify;">Pengendali dari Itali itu menandatangani kontrak selama dua setengah tahun dan ia dilihat perjudian terbesar dilakukan pemilik Sunderland, Ellis Short.</p>
<p style="text-align: justify;">"Satu-satunya fokus semua di kelab ini ialah untuk menghadapi baki tujuh perlawanan bagi memastikan kami memiliki cukup jumlah mata untuk kekal di Liga Perdana Inggeris.</p>
<p style="text-align: justify;">"Saya jangka peluang itu akan lebih baik dengan kejadiran Di Canio ini," kata Short.</p>
<p style="text-align: justify;">Di Canio, 44, bagaimanapun dilihat satu risiko besar diambil Sunderland memandangkan beliau hanya berpengalaman bergelar pengurus kelab liga divisyen tiga, Swindon. - mynewshub.my</p>