<p style="text-align: justify;">KUALA LUMPUR - Industri muzik hari ini dikejutkan dengan kematian Ketua Pegawai Eksekutif (CEO) Tune Studios, Jeremy Little, 31, di Makkah awal pagi tadi.</p>
<p style="text-align: justify;">Pemergian pemuda yang pernah menganggotai kumpulan rap, rock dan reggae, Prana, mendapat perhatian ramai penggiat seni termasuk ulama terkenal, Mufti Ismail Menk, yang memuat naik status mengenai kematian Jeremy di laman sosial miliknya.</p>
<p style="text-align: justify;"><a href="http://mynewshub.my/wp-content/uploads/aa.png"><img class="aligncenter size-full wp-image-258889" alt="aa" src="http://mynewshub.my/wp-content/uploads/aa.png" width="493" height="408" /></a></p>
<p style="text-align: justify;"><strong>“Seorang rakan karib dan saudara saya, Jeremy Little, dari Malaysia baru saja meninggal di Tanah Suci Makkah Al Mukarramah ketika mengerjakan umrah.</strong></p>
<p style="text-align: justify;"><strong>“Ia sebuah tempat yang cukup dirahmati untuk kembali ke pangkuan Ilahi buat pemuda yang mencetak dan mengedarkan ribuan CD saya secara percuma, setiap tahun,” tulis ulama itu di Facebooknya.</strong></p>
<p style="text-align: justify;">Punca kematian Jeremy setakat ini belum diketahui, tetapi difahamkan beliau menghidap kanser.</p>
<p style="text-align: center;"><a href="http://mynewshub.my/wp-content/uploads/483114_10151167592267825_1862428840_n.jpg"><img class="aligncenter  wp-image-258890" alt="483114_10151167592267825_1862428840_n" src="http://mynewshub.my/wp-content/uploads/483114_10151167592267825_1862428840_n.jpg" width="542" height="360" /></a></p>
<p style="text-align: justify;">Selain bergelar CEO Tune Studios, Jeremy juga pernah menerbitkan filem Kil bersama dua lagi sahabatnya, Nik Amir dan Rewan Ishak.</p>
<p style="text-align: justify;">Beliau juga sebelum ini pernah bergelar DJ dan aktif membantu mempromosikan kumpulan indie tempatan. - <strong>BH Online</strong></p>