<p style="text-align: justify;">London – Seorang wanita nyaris maut selepas pakar bedah di hospital St James Universiti dengan cuai telah meninggalkan tiub sepanjang empat inci dalam badannya.</p>
<p style="text-align: justify;">Keadaan itu menyebabkan dia kehilangan separuh daripada paru-parunya yang terpaksa dibuang akibat kecuaian tersebut.</p>
<p style="text-align: justify;">Doktor di Hospital Royal Devon dan Exeter kemudiannya terpaksa membuang separuh paru-parunya selepas enam kali gagal dalam usaha membuang tiub tersebut.</p>
<p style="text-align: justify;">Memandangkan kedudukan tiub itu berhampiran dengan hatinya, maka mereka tiada pilihan lain.</p>
<p style="text-align: justify;">Kejadian itu berlaku pada 2009 dan kini Jones, 51, tekad menyaman pakar bedah di hospital St. Jamed Universiti kerana kecuaian itu menyebabkan dia menanggung kesannya.</p>
<p style="text-align: justify;">Jones mendakwa dia tidak lagi aktif dan sering berasa letih serta tidak bermaya kerana separuh paru-parunya telah dibuang.</p>
<p style="text-align: justify;">``Selepas dimaklumkan bahawa terdapat tiub tertinggal dalam badan saya, saya terkejut dan memikirkan bagaimana sekumpulan doktor pakar bedah di hospital St James Universiti boleh begitu cuai.</p>
<p style="text-align: justify;">``Saya masih ingat selepas dimaklumkan mengenai tiub itu, saya tidak lalu makan selama tiga hari,’’ katanya.</p>