London – Proses memboikot poduk buatan Israel kini giat dilaksanakan di London, susulan tunjuk perasaan menentang kekejazaman zionis yang diadakan di sini, bulan lepas.

Malah aktivis Palestine solidarity Campaingn (PSC) di Britain telah mengadakan protes di dalam pasaraya yang menjual produk Israel dan ia merancang untuk menjadikan satu hari untuk boikot produk Israel di seluruh Britain.

Sepanjang hari boikot itu, kedai-kedai yang menjual produk minuman bergas, pengilang dan ibu pejabat minuman bergas itu akan menjadi sasaran.

Selain PSC, satu lagi kumpulan, London Palestine Action (LPA) telah aktif melancarkan protes dan boikot itu sejak hari pertama Israel memulakan kempen kejam ke atas penduduk Gaza iaitu pada 8 Julai lalu.

LPA turut menganjurkan demonstrasi dengan 15 anggota LPA berarak ke pejabat Timbalan Perdana Menteri, Nick Clegg untuk mengadakan perbincangan dengannya.

Yang lain, mengadakan petisyen menggesa sekatan senjata dikenakan ke atas Israel.

Selain itu, kain rentang tertulis `UK, hentikan penjualan senjata pada Israel’ turut digantung pada jambatan Wetminster, berhampiran bangunan Parlimen, kawasan lalu lalang dan pelancong.

``Kami tidak merancang untuk menghentikan tindakan kami, disebabkan pencerobohan ke atas Gaza masih berlangding.

``Penduduk di Gaza tidak mendapat bekalan perubatan manakala stesen jana kuasa di bandar juga dimusnahkan. Lebih daripada itu, kita perlu terus memberikan tekanan untuk menyedarkan orang ramai,’’ katanya.

Tindakan boikot ini merupakan sebahagian daripada pergerakan Boycott Divestment and Solidarity (BDS) yang dilancarkan pada 2005 oleh kumpulan masyarakat Palestin dan ia bertujuan mendapatkan sokongan di seluruh dunia, tanpa melibatkan aksi keganasan.