SINGAPURA - Huawei, penyedia penyelesaian teknologi komunikasi dan maklumat (CT) global terkemuka, diumumkan Vendor Terbaik pada Anugerah Komunikasi Asia (ACA) untuk tahun keempat berturut-turut.

Anugerah ACA merupakan satu daripada pengiktirafan paling berprestij diberikan kepada individu dan organisasi yang telah memberi sumbangan penting dan berjaya melancarkan industri telekomunikasi Asia kepada masyarakat global.

Penyerahan anugerah itu berlangsung pada majlis makan malam semalam, malam terakhir CommunicAsia, acara rangkaian perniagaan paling menyeluruh dan terbesar di Asia bagi industri ICT global.

Mengulas mengenai anugerah itu, Naib Presiden Huawei Marketing and Solutions Rantau Pasifik Selatan, Liu Dongfang, berkata : "Huawei telah membuat kemajuan besar pada tahun lepas dalam persekitaran perniagaan yang mencabar, dan kami berbesar hati diumumkan Vendor Terbaik."  - BERNAMA