Orang kata, politik adalah mengenai persepsi.

Maknanya, kalau anda ahli politik, tidak semestinya anda perlu melakukan sesuatu yang hebat tetapi kalau anda mampu wujudkan tanggapan yang baik di mata orang mengenai sesuatu perkara, itu pun sudah cukup.

Justeru, untuk menjadi ahli politik yang hebat, pastinya anda perlu terlebih dahulu menjadi seorang pelakon yang hebat.

Ini kerana melalui lakonan anda akan mampu mewujudkan persepsi yang luar biasa sedangkan hakikatnya anda mungkin seorang yang termasuk dalam kategori haprak aje sebenarnya.

Hari ini di Facebook, tersebar gambar Ahli Parlimen DAP Serdang, Dr Ong Kian Ming sedang bersama masyarakat Islam bergambar seolah-olah sedang memasak sesuatu.

Tidak ada salahnya beliau bergambar seperti itu, cuma persepsi positif yang beliau mahu semai berubah menjadi lawak jenaka kerana beliau mengacau periuk yang kosong dengan dapur yang tidak menyala.

Adakah semua itu semata-mata untuk gambar dimuat naik di media sosial dan orang melihat Kian Ming seorang yang bersikap mesra rakyat?

Camnilah YB... kalau hendak mewujudkan persepsi anda rapat dengan masyarakat Islam, bersama merayakan Raya atau apa sahaja yang positif, pastikanlah persepsi itu berpijak di bumi yang nyata. Dari segi gaya memang dah hebat, cuma dari segi persiapan gagal.

Periuk kosong tanpa api menyala tidak akan menghasilkan sebarang makanan atau juadah, apatah lagi tanggapan yang baik. Yang kelihatan hanyalah lakonan untuuk milage politik semata-mata.