ABUJA - Satu letupan bom di sebuah pusat beli-belah yang sedang sibuk dengan orang ramai di tengah ibu negara Nigeria, Abuja hari ini mengorbankan sekurang-kurangnya 21 orang.

Ia serangan terbaharu dalam beberapa siri keganasan yang dikaitkan dengan militan Islam, Boko Haram, demikian menurut polis.

Serangan bom berlaku di pusat beli-belah Emab Plaza jam 4 petang waktu tempatan, demikian menurut Agensi Pengurusan Bencana Nigeria (NEMA).

Ketika kejadian, pengunjung sedang sibuk membeli-belah barangan harian menjelang beberapa jam perlawanan Piala Dunia membabitkan pasukan kebangsaan Nigeria menentang Argentina.

“Jumlah korban sekarang 21 orang manakala 17 lagi cedera," kata jurucakap polis, Frank Mba.

Jurucakap kerajaan Mike Omeri mengesahkan letupan berkenaan adalah satu serangan bom. - AP