Selatan Filipina – Seorang kanak-kanak yang berusia tiga tahun yang mengejutkan seluruh penduduk di Zamboanga kerana bergerak ketika dikebumikan, akhirnya disahkan meninggal dunia sekali lagi.

Ia disahkan oleh doktor yang menggunakan mesin pemantauan jantung untuk meneliti keadaan kanak-kanak itu.

Penelitian itu gagal menemui tanda bahawa kanak-kanak perempuan itu masih hidup.

Justeru ibu bapanya dinasihatkan mengebumikan kanak-kanak itu dengan segera bagi mengelakkan jangkitan penyakit.

Kanak-kanak itu pertama kali disahkan meninggal dunia pada hari Jumaat lalu akibat demam.

Ketika dimasukkan ke dalam keranda, saudara-maranya mendapati kepala budak berkenaan bergerak.

Bapanya kemudian terus memangku kanak-kanak berkenaan, namun ia tidak membawa berita gembira selepas doktor mengesahkan kanak-kanak itu meninggal dunia semula dalam pemeriksaan yang dijalankan.