Leeds - Seorang profesor menggunakan kaedah tersendiri untuk mengajar. Namun kaedah yang digunakannya itu nyata menyebabkan pelajarnya terkejut dan hamper pitam.

Profesor tersebut Dr. Ian Lamond, mengajar dengan hanya memakai seluar dalam kepada pelajar tahun satu di universiti terbabit.
Kejadian pelik ini berlaku kerana Lamond beranggapan ia adalah kaedah untuk memberikan motivasi kepada pelajarnya terutama bagaimana cara untuk mendapat kaedah penjualan yang menarik.

Tetapi pelajar Lamond tidak beranggapan begitu sebaliknya mereka terkejut dan menggelarnya gila.

Malah aksinya membuka baju hingga tinggal seluar dalam itu dirakamkan pelajarnya dengan ada antara mereka yang terpinga-pinga dan tidak kurang juga yang ketawa.

Susulan itu, pihak universiti kini sedang menjalankan siasatan namun mereka tidak menggantung tugas Lamond.

Lamond, 51, menamatkan PHD dalam bidang polisi seni dan kebudayaan di Universiti Sheffield Hallam pada 2012 dan masih menuntut dalam bidang aktivism politik.