PELABUHAN KLANG - Seorang lelaki dikhuatiri lemas ketika sedang memancing bersama enam rakannya di Kelong Telok Gong, Pandamaran, di sini kira-kira jam 6.30 pagi tadi.

Ketua Penguatkuasa Maritim Daerah Klang, Kapten Christopher Ravindran Dass, berkata mangsa, A Mahemdran, 30, dipercayai tergelincir ketika sedang membetulkan tali pancing yang tersangkut di kelong, sebelum dihanyutkan arus deras akibat air pasang.

"Agensi Penguatkuasa Maritim Malaysia (APMM) Selangor bersama anggota Bomba dan Penyelamat Pelabuhan Klang dan Jabatan Pertahanan Awam Malaysia (JPAM) masih dalam misi mencari mangsa dalam lingkungan tiga batu nautika dari Jeti Persatuan Nelayan Telok Gong," katanya. <strong>- BH Online</strong>