<strong>Barisan Kesebelasan Utama (Kemungkinan)</strong>

SEPANYOL : <strong>Cassilas, Azpilicueta, Ramos, Pique, Alba;, Alonso, Busquets, Xavi, Costa, Fabregas dan Iniesta.</strong>
BELANDA : <strong>Vorm, Jaanmat, De Vrij, Vlaar, Martins Indi, Blind, Claise, De Guzman, Sneijder, Robben dan Van Persie.</strong>

Pengadil : <strong>Nicola Rizzoli</strong> (Itali)

Empat tahun lalu di Afrika Selatan, perlawanan akhir antara kedua-dua pasukan ini merupakan perlawanan paling agresif dalam sejarah Piala Dunia dengan 28 kesalahan.

<strong>Perlawanan yang melibatkan Belanda dan <a title="Najib Yakin Sepanyol Juarai Piala Dunia FIFA 2014" href="http://mynewshub.my/main/2014/06/09/najib-yakin-sepanyol-juarai-piala-dunia-fifa-2014/" target="_blank">Sepanyol</a> itu juga melakar satu rekod baru paling banyak kad kuning dilayangkan pengadil pada perlawanan akhir Piala Dunia FIFA.</strong>

<strong>Belanda menerima sembilan kad kuning dari keseluruhan 14 kad kuning yang dilayangkan oleh pengadil pada ketika itu Howard Webb.</strong>

<strong>Paling teruk, ialah kekasaran yang dilakukan pemain Belanda Nigel De Jong ke atas pemain Sepanyol Xabi Alonso yang sepatutnya merupakan satu kesalahan kad merah.</strong>

Akhirnya dalam masa tambahan selepas 116 minit perlawanan, Andres Iniesta mengangkat Sepanyol menjadi juara <strong><a title="Gas Pemedih Mata, Bunga Api Mulakan Aksi Piala Dunia Brazil" href="http://mynewshub.my/main/2014/06/13/gas-pemedih-mata-percikan-bunga-api-mulakan-aksi-piala-dunia-brazil/" target="_blank">Piala Dunia</a></strong> selepas menerima menyempurnakan hantaran dari Cesc Fabregas.

Pastinya perlawanan ini akan menjadi perlawanan antara yang paling dinantikan pada Piala Dunia FIFA edisi 2014 di Brazil awal pagi nanti pada pukul 3 pagi.

<a href="http://mynewshub.my/main/wp-content/uploads/2014/06/Ramalan_2.jpg"><img class="aligncenter size-full wp-image-280341" src="http://mynewshub.my/main/wp-content/uploads/2014/06/Ramalan_2.jpg" alt="Ramalan_2" width="549" height="154" /></a>

Perlawanan itu bakal berlangsung di Stadium Arena Fonte Nova, Salvador dan ia merupakan aksi Kumpulan B.

Jika dilihat statistik kedua-dua pasukan, mereka sudah bertemu sebanyak 10 kali dengan Sepanyol menang lima kali dan Belanda menang empat kali manakala kedua-dua seri hanya sekali.

Kali ini Sepanyol turun sebagai pasukan pilihan menjuarai trofi agung bola sepak itu tambahan pula mereka telah pun memenangi Piala Eropah dan juga mempertahankan Piala Dunia yang dimenanginya di <strong><a title="SEGERA: Warga Afrika Kumpulan Militan Al-Shabab Ditangkap Di Selangor" href="http://mynewshub.my/main/2014/05/08/segera-warga-afrika-kumpulan-militan-al-shabab-ditangkap-di-selangor/" target="_blank">Afrika Selatan</a></strong>.
Bagaimanapun, timbul kebimbangan faktor usia yang semakin berumur menjadi kemungkinan corak permainan Sepanyol tidak seperti edisi empat tahun lalu. Pada perlawanan Piala Konfederasi FIFA sebelum ini, mereka tumpas kepada Brazil kebanyakannya hasil serangan balas pantas.

Pastinya menarik untuk mengetahui apa percaturan Jurulatih Sepanyol Vicente Del Bosque di posisi bahagian penyerang. Kemungkinan besar beliau bakal mempertaruhkan Fernando Torres dan David Villa.

Bagi Belanda pula mereka dilihat boleh mencabar Piala Eropah pada edisi 2012 bagaimanapun akhir tersingkir awal serta gagal memungut sebarang mata pada peringkat kumpulan.

Sejak itu beberapa nama veteran di dalam pasukan digugurkan dan ruang dibuka untuk muka-muka baru membawa cabaran Belanda.

Belanda bagaimanapun masih menagih keajaiban sentuhan pemain berpengalaman antaranya Robin van Persie, Arjen Robben dan Wesley Sneijder.

Belanda juga pastinya akan diperhatikan ramai kerana mereka dibimbing jurulatih Manchester United<strong><a title="Louis Van Gaal Dilantik Pengurus Baru Manchester United" href="http://mynewshub.my/main/2014/05/20/louis-van-gaal-dilantik-pengurus-baru-man-u/" target="_blank"> Louis Van Gaal </a></strong>pada edisi Piala Dunia kali ini.

<a href="http://mynewshub.my/main/wp-content/uploads/2014/06/Fonte-Nova.jpg"><img class="aligncenter size-full wp-image-280353" src="http://mynewshub.my/main/wp-content/uploads/2014/06/Fonte-Nova.jpg" alt="Fonte Nova" width="530" height="399" /></a>

Percaturan olehnya pasti akan memberikan tanda aras kepada persembahan The Red Devils pada permulaan musim baru Liga Perdana Barclays yang bakal bermula Ogos depan. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>