Susulan kenyataan Kementerian Kesihatan pada sebelum ini berkenaan penemuan DNA babi (porcine) di dalam dua sampel coklat <strong><a title="Sampel Cadbury Yang Ada DNA Babi Mungkin Telah Tercemar" href="http://mynewshub.my/main/2014/06/03/sampel-cadbury-yang-ada-dna-babi-mungkin-telah-tercemar/" target="_blank">Cadbury</a></strong> yang dianalisis, kementerian itu berkata semua urusan berkaitan pensijilan halal akan terus dijalankan oleh Jabatan Kemajuan Islam Malaysia (JAKIM).

Menteri Kesihatan Datuk Seri Dr S Subramaniam berkata pihaknya akan terus menjalankan<strong><a title="Jawatankuasa Pemantauan Ditubuh Lancarkan GST" href="http://mynewshub.my/main/2014/05/15/jawatankuasa-pemantauan-ditubuh-lancarkan-gst/" target="_blank"> pemantauan</a></strong> berdasarkan kepada kuasa yang diperuntukkan kepadanya mengikut Akta Makanan 1983.

<strong>"Akta Makanan 1983 dan Peraturan-Peraturan Makanan 1985 adalah bertujuan untuk melindungi orang awam daripada bahayanya dari segi kesihatan dan penipuan pada penyediaan, penjualan dan penggunaan makanan dan perkara-perkara berkaitan dengannya.</strong>

<strong>"Label makanan amat penting kepada pengguna kerana ia membolehkan pengguna membuat pemilihan makanan yang bermaklumat," katanya dalam satu kenyataan yang dipaparkan di laman web rasmi kementerian hari ini.</strong>

Beliau berkata antara peraturan berkaitan label ialah setiap makanan yang mengandungi daging<strong><a title="Padah Seorang Lelaki Kemaruk Pada lembu" href="http://mynewshub.my/main/2014/06/01/padah-kemaruk-pada-lembu/" target="_blank"> lembu </a></strong>atau babi perlulah dengan jelas ditunjukkan kandungan melalui label di makanan mengikut Peraturan 11(1)(c).

<strong>"Peraturan 11(1)(c) menghendaki produk makanan yang mengandungi daging lembu atau daging babi atau terbitannya </strong>
<strong>dilabel dalam bentuk seperti “MENGANDUNGI (nyatakan sama ada daging lembu atau daging babi atau terbitannya atau lemak babi atau mengikut mana yang berkenaan)," katanya.</strong>

Dr Subramaniam turut menggesa pihak pengeluar dan pengimport supaya bertanggungjawab untuk memastikan semua produk keluaran dan yang diimport mematuhi akta berkenaan.

Pada 24 Mei lepas, Kementerian Kesihatan mengeluarkan kenyataan bahawa ia telah mengesan 'porcine' atau DNA babi dalam coklat susu dan kacang Hazel serta coklat susu dan badam bagi kelompok produk itu bertarikh luput 13 Nov 2014 dan kelompok bertarikh luput 15 Jan 2015.

Jakim pula semalam mengesahkan dua sampel produk coklat berkenaan yang diambil terus dari kilang syarikat itu disahkan oleh makmal Jabatan Kimia, tidak mengandungi DNA babi. - <strong>MYNEWSHUB.MY</strong>