<p style="color: #222222;">KUALA LUMPUR - AirAsia meraikan lebih 100 kanak-kanak dari empat rumah kebajikan di sini bersempena bulan Ramadan pada satu majlis di Hotel Mandarin Oriental baru-baru ini.</p>
<p style="color: #222222;">Ketua Pegawai Eksekutif AirAsia, Aireen Omar berkata, kanak-kanak terbabit dari Asrama Damai di Kuang, Rumah Amal Cahaya Tengku Ampuan Rahimah RACTAR (Subang Jaya), Rumah Angel’s (Taman OUG) dan Rumah Keluarga Kami (Kajang).</p>
<p style="color: #222222;">“Kami gembira kerana dapat berbuka puasa bersama kanak-kanak ini. Kami juga gembira kerana dapat menyumbang kepada masyarakat dan menjadikan bulan Ramadhan kali ini bermakna mereka," katanya dalam satu kenyataan media hari ini.</p>
<p style="color: #222222;">Aireen berkata, kanak-kanak tersebut menikmati pelbagai hidangan yang lazat pada majlis berbuka puasa tersebut yang turut disertai seramai 40 selebriti tempatan.</p>
<p style="color: #222222;">Menurutnya, sesuatu yang menggembirakan apabila melihat kanak-kanak terbabit tersenyum riang kerana merasai pengalaman berbuka puasa itu.</p>