<strong style="color: #000000;">GRABOVE, Ukraine</strong><span style="color: #000000;">: Pasukan pemantau antarabangsa pertama tiba di lokasi MH 17 terhempas, berdepan kesukaran memulakan tugas pasca nahas.</span><br style="color: #000000;" /><br style="color: #000000;" /><span style="color: #000000;">Ia berikutan kekangan dan larangan dari pasukan pemisah pro Rusia.</span><br style="color: #000000;" /><br style="color: #000000;" /><span style="color: #000000;">Pasukan dari Pertubuhan Keselamatan dan Kerjasama Eropah, OSCE, terdiri daripada 30 anggota itu hanya dibenarkan melakukan pemeriksaan awal.</span><br style="color: #000000;" /><br style="color: #000000;" /><span style="color: #000000;">Namun sebelum melaksanakan tugas-tugas khusus mereka, pasukan pemisah bertindak menghalau pasukan itu.</span><br style="color: #000000;" /><br style="color: #000000;" /><span style="color: #000000;">Pemisah mendakwa pasukan OSCE berada di Republik Rakyat Donetsk dan mereka dikehendaki melakukan tugasan berdasarkan kebenaran kerajaan.</span><br style="color: #000000;" /><br style="color: #000000;" /><span style="color: #000000;">Timbalan ketua misi, Alexander Hug memaklumkan, pasukannya tiba di lokasi untuk memastikan perimeter nahas dikawal.</span><br style="color: #000000;" /><br style="color: #000000;" /><span style="color: #000000;">Organisasi Penerbangan Awam Antarabangsa, ICAO dalam kenyataan sebelum ini turut memaklumkan akan menghantar pasukan ke Ukraine, untuk membantu siasatan nahas.</span><br style="color: #000000;" /><br style="color: #000000;" /><span style="color: #000000;">Sementara itu nasib kotak hitam pesawat sehingga kini masih menjadi tanda tanya dengan kedua-dua belah pihak, kerajaan Ukraine dan pemberontak mengaku memilikinya.</span><br style="color: #000000;" /><br style="color: #000000;" /><span style="color: #000000;">Kumpulan pemberontak juga sedang bertelagah sesama sendiri sama ada untuk membenarkan genjatan senjata dilaksanakan sementara pasukan penyiasat antarabangsa menjalankan tugas mereka dan mayat korban insidenitu dibawa keluar untuk dikebumikan.</span><br style="color: #000000;" /><br style="color: #000000;" /><span style="color: #000000;">Pemimpin kumpulan pemisah itu sebelum ini berjanji tidak akan mengusik lokasi kejadian bagi membolehkan siasatan mengenai punca pesawat terhempas dijalankan.</span><br style="color: #000000;" /><br style="color: #000000;" /><span style="color: #000000;">Ini kerana katanya kumpulan itu tidak mempunyai sebarang perkara yang mahu dilindungi.</span><br style="color: #000000;" /><br style="color: #000000;" /><span style="color: #000000;">Dalam perkemangan lain, kerajaan Ukraine menyiarkan petikan sebuah video yang dikatakan memaparkan kenderaan peluru berpandu BUK dalam perjalanan keluar dari kawasan pemberontak menuju ke sempadan Rusia pada Jumaat.</span><br style="color: #000000;" /><br style="color: #000000;" /><span style="color: #000000;">Video yang tidak dapat dipastikan kesahihannya itu turut menunjukkan satu dari peluru berpandunya hilang. - Astro Awani </span>