Masalah mata seperti katarak mudah dikesan di negara moden dan membangun kerana pesakit boleh terus ke klinik untuk melakukan pengesanan awal.

Seperti di negara kita, kerajaan memberikan kemudahan perkhidmatan perubatan kepada orang ramai seperti hospital, Klinik Satu Malaysia dan institusi perbadanan kesihatan bagi memudahkan orang ramai.

Namun, di negara-negara kurang membangun seperti Afrika, Nigeria, Afghanistan atau Iran, masalah katarak ini boleh menyebabkan pesakitnya buta kerana kesukaran bagi mereka untuk mendapatkan rawatan.

Untuk pengetahuan anda, katarak adalah sejenis kerosakan mata yang menyebabkan kanta mata berselaput dan rabun. Kanta mata akan menjadi keruh menyebabkan cahaya tidak dapat menembusinya. Keadaan ini boleh menjejaskan penglihatan seseorang dan akan menjadi buta sekiranya lambat dirawat.

Masalah mengesan masalah mata ini biasanya memerlukan alat khas dan mahal serta doktor yang harus pergi ke kawasan pedalaman untuk melakukan diagnosis.

<a href="http://mynewshub.my/wp-content/uploads/Portable-Eye-Examination-Kit_dezeen_2-1.jpg"><img class="aligncenter size-full wp-image-267670" src="http://mynewshub.my/wp-content/uploads/Portable-Eye-Examination-Kit_dezeen_2-1.jpg" alt="Portable-Eye-Examination-Kit_dezeen_2 (1)" width="468" height="352" /></a>

Portable Eye Examination Kit (PEEK) ialah kit khas yang dicipta bagi mengesan masalah mata dikesan sebelum ianya mencapai tahap kronik. PEEK terdiri daripada lensa khas yang disambungkan kepada kamera utama telefon pintar dan aplikasi yang boleh melakukan pengesanan tahap kesihatan mata.

Di negara dunia ketiga seorang pegawai kesihatan akan dihantar ke kawasan pedalaman untuk mengesan mata penduduk setempat di rumah mereka dan daripada data yang diambil, doktor mata yang bertugas di kawasan bandar boleh melakukan diagnosis dari jauh. Mereka juga boleh memuat turun data yang diambil untuk melihat pesakit manakah yang paling memerlukan bantuan.

Setiap gambar mata yang diambil mempunyai lokasi GPS tersendiri dan ini akan memudahkan lagi doktor untuk mengesan lokasi pesakit. Dianggarkan 285 juta penduduk dunia mengalami masalah penglihatan. Sebanyak 39 juta dari jumlah ini mengalami masalah buta.

Paling menyedihkan dalam 80 peratus kes pesakit buta, penglihatan mereka boleh diselamatkan sekiranya dikesan dengan lebih awal.

Jika dahulu peranti pintar menggantikan kamera, mesin fax, perakam video dan PDA, kini peranti pintar boleh menggantikan alat menguji mata yang anda biasa lihat di kedai cermin mata!

Sumber: <strong>www.peekvision.org , Kosmo</strong>

Oleh: <strong>hzqahmd</strong>