Menggembara secara bersendirian pasti banyak manfaatnya. Selain mengejar seseorang individu itu untuk lebih berdikari di tempat orang, ianya juga dapat meningkatkan tahap keyakinan individu tersebut apabila sering kali bertemu dengan orang dari serata pelusuk dunia.

Di bawah, penulis kongsikan beberapa tips berguna buat anda yang sedang merancang untuk melakukan penggembaraan secara solo. Ini merupakan 'do's and dont's' nya!

<strong>1. Rancang Terlebih Dahulu</strong>

Lakukan persediaan awal. Perencanaan selalunya ringkas dan tidak perlu terlalu terperinci. Misalnya, anda perlu tahu di mana anda akan menginap dan pengangkutan apa yagn perlu diambil. Buat tempahan online dan ambil sedikit info sebelum berlepas.

<strong>2. Pek Bagasi Ringan</strong>

Pek backpack anda secara ringan supaya anda boleh menguruskan barang-barang anda dengan mudah. Sebuah backpack boleh menampung perjalanan anda selama seminggu atau lebih. Elak membawa pakaian dengan membelinya di luar ketika menggembara nanti.

<strong>3. Elakkan Tiba Malam</strong>

Cuba untuk sampai di destinasi pada hari siang. Merancang untuk tiba pada waktu ini lebih menjamin keselamatan dan mengelakkan anda berada di tempat baru dalam suasana gelap.

<strong>4. Bergaul Dengan Orang Lain</strong>

Selalu berhubungan dengan<strong> <a title=" TripAdvisor Umum 6 Hotel Pilihan Pelancong |" href="https://www.google.com/url?q=http://mynewshub.my/main/2014/05/14/tripadvisor-umum-6-hotel-pilihan-pelancong/&amp;sa=U&amp;ei=JoyRU__KCJP18QW8kICwCg&amp;ved=0CAwQFjAE&amp;client=internal-uds-cse&amp;usg=AFQjCNH6hz7YvwDXhWRq0m8K0hmIl55_iw" target="_blank">pelancong</a></strong> lain. Ruang tamu, lobi atau kafe adalah tempat yang baik bertemu rakan-rakan baru, bertukar-tukar pendapat serta mendapatkan nasihat dan tip perjalanan.

<strong>5. Ubat-ubatan Kecemasan</strong>

Sentiasa bawa ubat-ubatan kecemasan kerana andalah yang harus menjaga diri anda sendiri. Jika anda mempunyai sebarang alergi atau alahan, sila ambil lagnkah berjaga-jaga dengan pemakanan dan tempat tinggal anda.

<strong>6. Tinggalkan Butiran Peribadi</strong>

Sentiasa tuliskan butiran peribadi anda secara lengkap sama ada di tempat anda menginap, backpack atau barang-barang peribadi anda. Sentiasa membuat salinan kepada dokumen perjalanan anda. Ia tentu membantu di waktu-waktu yang tak terduga.

<strong>7. Elakkan Lorong-lorong Gelap</strong>

Sentiasa bergerak di jalan-jalan utama. Elakkan lorong-lorong gelap meskipun ia merupakan jalan mudah untuk bergerak ke tempat yang anda ingin tuju. Amalkan slogan 'safety first' dalam melakukan apa-apa perkara.

<strong>8. Sentiasa Tampak Yakin</strong>

Elakkan daripada menunjukkan sebarang reaksi takut, lemah atau jahil pada penduduk tempatan kerana ia akan menarik perhatian mereka yang ingin mengambil kesempatan terhadap pelancong luar. Cuba tampil yakin dan tampak matang sepanjang perjalanan.

<strong>9. Sentiasa 'Pilih Bulu'</strong>

Anda berhak untuk memilih mereka atau menggunakan khidmat yang anda benar-benar yakin. Ketika bertanyakan soalan misalnya anda boleh memilih untuk bertanyakan kepada orang yang tampak berilmu dan ramah. Dengan kata lain, sentiasa gunakan deria keenam dan gerak hati semasa penggembaraan.

<strong>10. Ambil Insurans Perjalanan</strong>

Menggembara ke luar negara tentu kita terdedah kepada banyak risiko seperti kecederaan dan kemalangan. Justeru itu, ambil langkah bijak dengan menginsuranskan perjalanan anda di sepanjang penggembaraan.

Selamat menggembara! - <strong>MYNEWSHUB.MY</strong>

Oleh: <strong>JULIANA JOHAR</strong>

Sumber: <strong>Libur </strong>