CHINA – Jika di Malaysia heboh dengan bihun istimewa cap masjid yang diproses dalam keadaan kotor, penduduk di China juga berdepan dengan keadaan sama.

<a href="http://mynewshub.my/main/wp-content/uploads/2014/06/kilang1.jpg"><img class="alignnone size-full wp-image-279866" src="http://mynewshub.my/main/wp-content/uploads/2014/06/kilang1.jpg" alt="kilang1" width="306" height="515" /></a>

Ia susulan pendedahan gambar menjijikkan di sebuah kilang memproses mi di bandar Dongguan.

Mi berkenaan bukan sahaja dibiarkan di atas lantai, malah ia turut dipijak sesuka hati oleh pekerjanya. Lebih jijik apabila ada pekerja yang terlelap seketika di atas mi terbabit sebelum ia dibungkus dan dijual kepada orang ramai.

Ia dihasilkan di kilang mi beras Tongcheng, dan kilang terbabit pernah berdepan dengan skandal kebersihan tahun lepas. Pemiliknya sebelum ini memberi jaminan proses pembuatan mi itu akan menitik beratkan aspek kesihatan, namun ia sekadar janji.

Dia kini berdepan denda yang berat dan penjara kerana melanggar peraturan.

Jurucakap Jabatan Makanan dan Perubatan memaklumkan, gambar itu dirakamkan secara curi di kilang terbabit.

``Ia menunjukkan pekerjanya menendangkan mi terbabit dengan kaki dan mereka berlegar di dalam kilang itu sambil memijak-mijak mi terbabit.

``Kita tidak akan bertolak ansur dengan keadaan ini,’’ katanya.