Shanghai – Rasakan…gatal sangat akhirnya terima padah. Lelaki ini yang dirakamkan meraba seorang gadis di dalam keretapi akhirnya telah dipecat sebagai anggota Parti Komunis China dan dibuang kerja daripada agensi pelancongan.

Malah, majikannya sendiri yang membawa Wang Qikang, 38, ke balai polis selepas gambarnya meraba kaki seorang gadis telah tersebar di internet.

Kejadian itu dirakamkan seorang penumpang keretapi berkenaan.

Namun dia tidak membuat laporan ketika itu kerana tidak pasti sama ada Qikang menyentuh kaki gadis tersebut atau tidak.

Namun selepas menyaksikan video rakaman itu, barulah dia melihat Qikang melakukan perbuatan itu.

Selepas meraba kaki gadis itu, Qikang kemudiannya membelek telefonnya, seolah-olah tiada apa yang berlaku.

Dia mendakwa ketika kejadian dia tersentuh gadis itu secara tidak sengaja dan tertidur, namun rakaman video itu jelas memperlihatkan mata Qikang terbuka luas.