KUALA LUMPUR - Proton menawarkan promosi hebat harga kereta termasuk Suprima S dan Preve bersempena sambutan Ramadhan dan Aidilfitri tahun ini.

Proton dalam satu kenyataan media memaklumkan, harga promosi itu termasuk rebat tunai sehingga RM8,000 kepada pembeli jenama Proton tertentu pada bulan ini.

"Proton memberi tawaran menarik pada Jun ini untuk semua kereta Proton termasuk Suprima S dan Preve supaya semua orang dapat menikmati perjalanan yang hebat untuk pulang ke kampung.

"Orang ramai dijemput hadir ke pusat pameran Proton untuk membuat tempahan yang melayakkan mereka mendapat rebat tunai, tiga tahun servis percuma dan kadar faedah serendah 2.70 peratus," kata kenyataan itu hari ini.

Menurut kenyataan itu, tawaran itu hanya dibuka sehingga 30 Jun 2014 maka orang ramai diseru supaya mengambil peluang daripada tawaran terbaik pernah diberikan tersebut. - mynewshub.my