TAK habis-habis dengan Piala Dunia. Begitulah minat Menteri Belia dan Sukan, Khairy Jamaluddin terhadap sukan yang menjadi kegilaan ramai itu.

Selepas dengan selamba meminta MC daripada Perdana Menteri, Datuk Seri Najib Razak pada hari pertama Piala Dunia berlangsung, Khairy hari ini cuba 'mengampu' bosnya pula.

Menerusi gambar photoshop pasukan 'Brazil' yang dikongsi di laman Twitter miliknya, Khairy yang berjersi nombor 11 bergurau, beliau tahu kenapa pasukan Brazil berjaya menewaskan Cameroon 4-1, malam tadi .

"Yes, ini sebab Brazil memang. #11 score dua bijik (up sendiri), 4 man of match (up boss), pakai songkok red card," tulisnya.

Selain KJ dan Najib, pemain lain pasukan 'Brazil' yang menjadi viral itu termasuklah Tun Dr Mahathir Mohamad, Rafizi Ramli, Datuk Seri Anwar Ibrahim, Datuk Seri Hishammuddin Tun Hussien, Ibrahim Ali dan Safik Rahim.

Tidak ketinggalan, Khairul Fahmi Che Mat, Rowan Atkinson dan 'pemegang kad merah', Raja Bomoh, Datuk Ibrahim Mat Zain. - SINAR HARIAN