<p style="text-align: justify;">KUALA LUMPUR – Bilangan penumpang di Lapangan Terbang Antarabangsa Kuala Lumpur 2 (KLIA2) naik mendadak sejak syarikat penerbangan AirAsia mula beroperasi di situ semalam.</p>
<p style="text-align: justify;">Malaysia Airports Holdings Berhad (MAHB) dalam satu kenyataan mengakui terdapat beberapa isu melibatkan operasi di KLIA2 disebabkan perkembangan tersebut.</p>
<p style="text-align: justify;">"Bagaimanapun operasi teras MAHB pada keseluruhannya beroperasi dengan lancar walaupun masih ada aspek-aspek tertentu perlu dikemaskini oleh semua pihak untuk menambah baik perkhidmatan KLIA2.</p>
<p style="text-align: justify;">"Atas sebab itu MAHB telah mengadakan mesyuarat pertama dengan AirAsia pagi ini bagi membincangkan isu-isu operasi dihadapi kedua-dua pihak," kata kenyataan itu hari ini.</p>
<p style="text-align: justify;"><strong>TERUSKAN MEMBACA SELEPAS PLUGIN SHARE INI:</strong></p>

<blockquote class="twitter-tweet" lang="en">KLIA2: MAB Tak Kenakan Caj Tambahan, Air Asia Pula Suruh Penumpang Bayar RM3! <a href="http://t.co/zcNm2Rksny">http://t.co/zcNm2Rksny</a> via <a href="https://twitter.com/ShareThis">@sharethis</a>

— mynewshub (@mynewshub) <a href="https://twitter.com/mynewshub/statuses/464714586306801665">May 9, 2014</a></blockquote>
<script src="//platform.twitter.com/widgets.js" async="" charset="utf-8"></script>

Menurut kenyataan itu, antara isu yang dibincangkan berhubung keselesaan penumpang di KLIA2 seperti tuntutan semula bagasi, pengurusan daftar masuk, keselamatan dan pelepasan kastam, kebersihan tandas, papan tanda dan komunikasi.
<p style="text-align: justify;">Tambah kenyataan itu, kedua-dua parti bersetuju untuk bekerjasama bagi memastikan semua isu berbangkit tersebut dapat ditangani dengan baik dan secepat mungkin demi keselesaan orang ramai.</p>
<p style="text-align: justify;">MAHB turut memaklumkan menerima pertanyaan daripada penumpang berhubung caj KLIA2 sebanyak RM3 yang terkandung dalam tiket penerbangan AirAsia.</p>
<p style="text-align: justify;">"Kami telah meminta AirAsia menerangkan kepada orang ramai berhubung caj tambahan RM3 ini. Tiada caj tambahan seperti itu dikenakan KLIA2.</p>
<p style="text-align: justify;">"Caj lapangan terbang kami adalah standard dan termaktub kepada semua syarikat penerbangan di KLIA2," kata kenyataan itu. - mynewshub.my</p>