Sudah tiga bulan pesawat Syarikat Penerbangan Malaysia (MAS) <a title="Nahas MH370 Tidak Boleh Berulang Lagi" href="http://mynewshub.my/main/2014/06/02/nahas-mh370-tidak-boleh-berulang-lagi/" target="_blank">MH370</a> lenyap tanpa diketahui khabar berita.

Pelbagai versi cerita didengar termasuk melibatkan banyak saksi namun sampai ke hari ini tidak ada bukti sahih dapat mengesahkan kebenaran setiap satunya.

Terbaru, seorang wanita British mendakwa terlihat pesawat terbabit pada pagi ia dilaporkan hilang.

Katherine Tee, 41, memberitahu media Phuket Gazette bahawa dia ada ternampak pesawat terbabit dalam keadaan terbakar ketika belayar di Lautan Hindi dari India ke Phuket bersama suaminya, Marc Horn, 50.

Bagaimanapun dia hanya tampil dengan cerita ini sekarang kerana bimbang jika tidak dipercayai sebelumnya. Suaminya dikatakan tidak melihat kejadian tersebut dan dia juga tidak memaklumkan kepadanya.

Hal ini kerana Katherine sendiri menyangka dirinya sudah gila ketika mula-mula melihat insiden itu depan mata.

Maklumat daripada Katherine kini sudah disalurkan kepada <a title="MH370 Tiada Di Sini, Pencarian Hanya Sia-Sia, Kata JACC" href="http://mynewshub.my/main/2014/05/29/mh370-tiada-di-sini-ia-hanya-sia-sia-kata-jacc/" target="_blank"><span style="color: #4b4b4b">Pusat Penyelarasan Agensi Bersama (</span>JACC)</a>, organisasi yang terlibat dalam usaha mencari pesawat MH370.

Pesawat MH370 yang membawa 239 penumpang dan anak kapal hilang 8 Mac lalu selepas berlepas dari Kuala Lumpur menuju ke Beijing, China. <strong>- MYNEWSHUB.MY</strong>

<strong>Oleh: REM RAMZI</strong>
<strong>Sumber: METRO UK</strong>