KUALA LUMPUR - Panda gergasi Fu Wa yang berusia lapan tahan dari Chengdu suka memercikkan air dan mandi untuk tempoh masa yang lama.

"Jika anda biarkan Fu Wa, boleh main dalam air sehari suntuk," kata doktor veterinar China, Dr Li Caiwu (gambar) yang tiba di Malaysia bersama dua ekor panda berkenaan pada Khamis.

Rakan Fu Wa, Feng Yi pula mempunyai sikap yang berbeza, menurut doktor veterinar itu dia seekor panda yang takut dengan orang yang baru dikenalinya.
"Feng Yi sangat takut pada mulanya, sebaik sahaja dia biasa dengan anda, dia sangat mudah mengenali anda melalui derapan tapak kaki dan dia akan berlari kepada anda," kata Dr Li yang menjaga dua ekor panda berkenaan sejak mereka masih kecil.

Dr Li dalam satu temubual eksklusif bersama The Star di Zoo Negara pada Khamis berkata, dua ekor panda berkenaan sudah mula menyesuaikan diri dengan persekitaran yang baru namun mereka masih lagi menunjukkan perasaan takut mereka. - <strong>mStar Online</strong>