SIMUNJAN - Pasukan Gerakan Am (PGA) Briged Sarawak merampas 416 batang kayu balak haram di kawasan pembalakan Kg Telagus, Jalan Serian-Sri Aman dekat sini pagi tadi

Ketua Pegawai Risik PGA Briged Sarawak, Inspektor Pabilah Abdullah berkata dalam serbuan kira-kira 10.45 pagi itu, turut ditahan seorang pengurus kawasan dan empat orang pekerja.

"Penahanan dan rampasan dibuat di bawah Ordinan Perhutanan Sarawak iaitu membalak secara haram. Turut dirampas dua buah mesin jengkaut. Nilai keseluruhan rampasan berjumlah RM320,000," katanya kepada Bernama.

Pabilah berkata satu laporan polis juga dibuat di Ibu Pejabat Polis Daerah Simunjan. - BERNAMA