Kita biasa mendengar kisah lelaki yang keliru dengan jantina mereka dan merasakan mereka seorang wanita dan begitu juga sebaliknya.

Di California, Amerika Syarikat seekor lembu didapati agak keliru tentang dirinya antara dirinya memang lembu atau anjing, memetik laporan laman web Oddity Cenral.

Lembu itu yang bernama "Milkshake" sememangnya kelihatan seperti lembu biasa, tetapi kerana terlalu biasa berkawan dengan anjing dan tidak pernah berada berhampiran dengan lembu lain, dia keliru.

<strong>Milkshake diselamatkan tuannya Beth DiCaprio daripada pemiliknya yang suka mendera. Menurut Beth, orang ramai beranggapan bahawa dia hanya mereka-reka cerita mengenai lembu itu.</strong>

<strong>"Saya rasa orang ramai menganggap ia satu helah jenaka tetapi tidak, lembu itu menghabiskan masanya banyak dengan anjing, dan dia pun berasakan begitu bahawa dia seeekor anjing," katanya.</strong>

Tuannya pernah cuba untuk membawa masuk seekor lagi lembu untuk berkawan dengan Milkshake tetapi, lembu itu lebih suka memilih anjing-anjing berkenaan.

Milkshake kini berada di sebuah ladang ternakan El Dorado Hills di California.

Selain bersama anjing-anjing, Milkshake selalu mengekori ke mana tuannya pergi sepanjang hari sama seperti seekor anjing berjalan-jalan bersama tuannya.

Lembu itu mengekori tuannya termasuk hingga ke bilik air.

Bukan sahaja Milkshake suka bersama anjing, bahkan cara pemakanannya juga berbeza. Dia begitu yakin bahawa dia bukan seekor lembu kerana dia tidak suka meragut rumput.

"Pada kali pertama dia tiba di ladang ini, dia seperti tidak mengetahui di mana rumput dan dia akan makan sama seperti anjing," kata Beth.

http://www.youtube.com/watch?v=yB30ZzvvjyY

Milkshake akan makan seperti seekor anjing yang mana makanannya diletakkan di dalam mangkuk dan turut makan bersama-sama rakannya itu. - <strong>MYNEWSHUB.MY</strong>

Oleh : <strong>IKA</strong>