KUALA LUMPUR - Polis Kuala Lumpur sedang mengesan waris mayat seorang wanita berusia 51 tahun bagi melengkapkan siasatan kematian wanita tersebut.

Pusat Media Ibu Pejabat Polis Kontinjen (IPK) Kuala Lumpur dalam satu kenyataan media memberitahu, wanita itu dikenali sebagai Balkiah Abdul Jalil.

"Waris diperlukan bagi membantu proses pengecaman dan tuntutan mayat serta melengkapkan siasatan berkenaan laporan kematian mengejut (SDR).

"Alamat terakhirnya di Lorong Perdana 1A, Komplek Pejabat Kerajaan, Bukit Perdana, Jln Dato Onn, Kuala Lumpur," kata kenyataan itu hari ini.

Menurut kenyataan itu, orang ramai yang mempunyai maklumat menghubungi IPK Kuala Lumpur atau hadir di balai polis berhampiran. - mynewshub.my