Damsyik – Sebuah stesen televisyen di Syria menjadi bahan lawak selepas menyiarkan berita kematian Archduke Franz Ferdinand kira-kira 100 tahun lalu, sebagai berita terkini.

Kejadian itu berlaku apabila TV Syria itu telah keliru selepas melihat twitter BBC dalam laman web bahasa Arab yang menyiarkan berita memperingati ulang tahun ke-100 kematian Archduke.

Kesilapan memalukan itu kemudian dikesan oleh seorang wartawan agensi berita Perancis yang kemudian menulis dalam twitternya berhubung kejadian tersebut.

Wartawan berkenaan turut memuat naik gambar dari TV Syria yang menyiarkan berita terkini tersebut.

Archduke, berasal dari Austia, mati akibat dibunuh dan kematiannya telah mencetuskan Perang Dunia Pertama, yang berlarutan selama empat tahun dan mengakibatkan berjuta-juta orang terkorban.