KHARTOUM - Kira-kira 27 orang terbunuh apabila sebuah bas berlanggar dengan lori pengangkutan di selatan ibu negara Sudan ini.

Kemalangan itu berlaku berhampiran Al Gutayna, kira-kira 90 kilometer dari Khartoum di negeri White Nile.

Lori menghala ke selatan itu tersasar daripada lorongnya dan memasuki lorong bertentangan di mana ia melanggar sebuah bas yang menghala ke utara, kata polis.

Antara yang maut termasuk tujuh wanita dan seorang kanak-kanak, manakala sembilan orang tercedera. - AFP