KAGUM kami mendengar kehebatan perniagaan<a href="http://mynewshub.my/main/2014/07/10/91-lesen-syarikat-mlm-dibatal-sejak-2003/" target="_blank"> 'multi-level marketing' (MLM)</a>, Rania Marketing yang diceburi oleh pasangan pelakon Azad Jazmin dan isterinya, Eira Syazira, sejak beberapa bulan lalu.

Apa tidaknya, dalam masa dua minggu sahaja, Azad sudah mampu membeli motosikal Ducati Diavel!

Berikut merupakan kenyataannya yang dipetik menerusi Malaysian Digest:

<strong>"Kita semua sedia maklum, bila orang kita dengar saja tentang MLM mereka terus menunjukkan reaksi kurang minat. Tapi apa yang oleh saya katakan, perniagaan yang kami ceburi ini lebih kepada membantu orang-orang Melayu dalam menjana keewangan. Akan ada satu pelancaran khas memperkenalkan perniagaan ini pada umum sekitar November nanti.</strong>

<strong>"Lagipun syarikat yang menjalankan perniagaan ini adalah sebuah syarikat berpengaruh dan sudah hampir 15 tahun bertapak dalam dunia perniagaan. Sebab itu saya yakin untuk menyertainya.</strong>

<strong>"Bayangkan lah, dalam masa dua minggu saja Alhamdulillah saya sudah mampu membeli motosikal Ducati Diavel. Dan Eira sekarang ni sedang menunggu pinjamannya diluluskan untuk beli Evo."</strong>

Pada masa yang sama, Azad telah berjaya meyakinkan 10 selebriti popular tempatan untuk turut sama menyertai perniagaan tersebut termasuklah Shaheizy Sam dan Keith Foo.

Hmm...setahu kami perniagaan seperti ini menuntut komitmen yang cukup tinggi dan ia tidak semudah yang digembar-gemburkan.

Harapnya selebriti yang menyertai perniagaan ini tidak hanya hangat-hangat tahi ayam saja, tak gitu?

Oleh: <strong>ELZA / MYNEWSHUB.MY</strong>

&nbsp;