CANBERRA - Seramai 52 penumpang yang mengikuti pelayaran kapal penyelidikan terkandas dalam ais di Antartika lebih seminggu dijangka diselamatkan menggunakan helikopter hari ini selepas tiga pemecah ais gagal mendekati kapal berkenaan, kata pegawai.

Pusat Koordinasi Menyelamat Pihak Berkuasa Keselamatan Maritim Australia (AMSA) yang mengendalikan operasi itu berkata, cuaca pada awal hari ini bertambah baik di kawasan berkenaan sejak semalam dan pesawat penyelamat dijangka berlepas ke sana.

"Angin di kawasan terbabit kini turun kepada 10 knot (19 kilometer sejam) dan jarak penglihatan semakin baik. Cuaca dijangka kekal baik untuk tempoh

36 jam akan datang," kata pusat itu dalam satu kenyataan. - AP