KUALA LUMPUR - Seorang lelaki tempatan meninggal dunia akibat dipukul di First Avenue Bandar Utama, di sini awal hari ini.

Ketua polis Petaling Jaya ACP Azmi Abu Kassim berkata sebelum kejadian pada 2 pagi itu, Tan Bon Hock, 46, bersama tiga rakannya, bertengkar dengan tiga suspek berhampiran tandas sebuah pusat hiburan di situ.

"Menurut rakan mangsa yang menyaksikan kejadian itu, seorang daripada suspek kemudian mendapatkan mangsa dan memukul, menendang serta menumbuknya," kata beliau apabila dihubungi.

Mayat mangsa dihantar ke Pusat Perubatan Universiti Malaya (PPUM) untuk bedah siasat. - BERNAMA