IPOH - Seorang warga emas maut akibat dihempap timbunan kayu bergergaji yang dibawa sebuah treler di Km 65.7, Jalan Ipoh-Kuala Lumpur berhadapan pejabat Tenaga Nasional Berhad, Tapah hari ini.

Ketua Polis Daerah Tapah, Supt Som Sak Din Keliaw berkata Tan Lee Meng, 64, meninggal di tempat kejadian dan mayatnya di hantar ke Hospital Tapah untuk bedah siasat.

Beliau berkata dalam kejadian pukul 7.45 pagi itu, Tan sedang menunggang basikal dari arah Tapah menghala Sungkai.

"Tiba di laluan selekoh, treler terbabit yang datang dari arah yang sama hilang kawalan dan terbalik ke kiri jalan sebelum bahan muatannya menghempap mangsa," katanya ketika dihubungi. - BERNAMA