IBU kepada calon DAP bagi Pilihan Raya Kecil (PRK) Parlimen Teluk Intan Dyna Sofya Mohd Daud mahu mendidik beliau untuk berkeperibadian seperti Datuk Mukhriz Tun Dr Mahathir tetapi anaknya itu membesar seperti Datin Paduka Marina Tun Mahathir.

Kenyataan ibunya, Yammy Samah adalah sebagai reaksi kekesalan Bekas perdana menteri <strong><a title="	 Jawapan Tun Dr. Mahathir Ketika Ditanya RAHSIA Panjang Umur" href="https://www.google.com/url?q=http://mynewshub.my/2013/09/29/jawapan-tun-dr-mahathir-ketika-ditanya-rahsia-panjang-umur/&amp;sa=U&amp;ei=uBp7U82JLoWsrAenhIDYAw&amp;ved=0CAYQFjAA&amp;client=internal-uds-cse&amp;usg=AFQjCNHnskyzK9KiRiI1vXLispFeXHgquw" target="_blank">Tun Dr Mahathir Mohamad</a> </strong>atas tindakan Dyana Sofya menjadi calon bagi DAP.

Menurut beliau, sehabis daya anaknya itu dididik untuk mengikut jejak langkah seperti Mukhriz yang juga Menteri Besar Kedah tetapi padanya anaknya itu dilihat mempunyai persamaan seperti Marina.

<strong>"Saya cuba didik anak saya jadi Mukhriz?, tetapi apabila dia sudah besar dia jadi Marina.</strong>

<strong>"Saya beri kebebasan kepada anak saya untuk memilih mana baik dan mana buruk. Dia sudah dewasa dan sudah boleh memikirkannya,” katanya menurut laporan <a title="Sumber" href="http://www.themalaysianinsider.com/bahasa/article/saya-cuba-didik-dyana-jadi-mukhriz-tetapi-membesar-jadi-marina-kata-ibu-kep" target="_blank">The Malaysian Insider</a>.</strong>

Semalam, Bernama melaporkan Dr Mahathir meluahkan kekecewaannya apabila calon yang diletakkan DAP itu datang daripada keluarga yang menyokong perjuangan Umno sejak sekian lama.

<strong>"Kalau datang daripada keluarga pembangkang tidak jadi apa. Kerana sejak kecil diajar membenci Umno.</strong>

<strong>“Kalau anak orang Umno depa tidak cakap pada anak depa pasal apa <a title="	 SEGERA: Perhimpunan Agung UMNO 28 Okt Hingga 1 Nov – PM" href="https://www.google.com/url?q=http://mynewshub.my/2014/04/25/segera-perhimpunan-agung-umno-28-okt-hingga-1-nov-pm/&amp;sa=U&amp;ei=BRt7U7WeA4HwrQe-rYDgAw&amp;ved=0CAoQFjACOBQ&amp;client=internal-uds-cse&amp;usg=AFQjCNEhe8DpMA1r-Es6TNwbvOZtd4BpDg" target="_blank">Umno</a> ni ada sejarah Umno semua, jadi bila dia besar dia bebaslah hendak buat apa sahaja," kata Dr Mahathir.</strong>

Yammy berkata Dyana berhak menentukan masa depannya sendiri, hatta untuk memilih suami yang bukan daripada kalangan Melayu.

Katanya, tiada gunanya memaksa apa yang perlu dibuat oleh anaknya jika semua yang diusahakan anaknya itu nanti akan bertemu kegagalan.

"Saya bebaskan dia memilih. Kalau dia hendak pilih suami pun saya bebaskan, inikan pula memilih parti.

“Dia hendak kahwin, terpulang pada dia. Dia hendak kahwin dengan Melayu, Cina dan India jika bersesuaian. Kalau saya paksa berakhir dengan kegagalan buat apa?” katanya.

Beliau berkata tiada apa yang perlu ditakutkan anaknya menyertai DAP kerana parti itu bukan terdiri daripada orang Cina sahaja.

Katanya, Dyana dilahirkan sebagai orang Islam dan akan terus ke akhirnya berada dalam akidah agama.

<strong>"Kenapa pula jauh daripada Islam? Anak saya dilahirkan Islam. Dia akan selama-lamamanya Islam.</strong>

<strong>"Pasal apa hendak lari (akidah)? Dalam DAP bukan semuanya Cina. Macam-macam agama ada,” katanya.</strong>

Ketika ditanya adakah anaknya itu nanti akan memperjuangkan Melayu menerusi DAP, Yammy berkata: "Insyaallah.

Mengulas mengenai sokongan orang Melayu terhadap Dyana, Yammy berkata penduduk di kawasan itu lebih gemar menyatakan sokongan secara diam seperti menerusi SMS atau pun e-mel.

"?Sokongan dalam diam mereka melalui e-mel, hantar SMS beribu. Saya takut telefon saya meletup,” katanya. - <strong>MYNEWSHUB.MY</strong>

Oleh : <strong>IBNU KHUSAIRY ARIS</strong>