<strong>Aktiviti parti PAS yang dibongkar mengutip sendiri zakat fitrah melalui penyebaran gambar resit PAS tetapi telah ditukarkan sebagai resit menerima zakat fitrah.</strong>

<strong><a title="Sumber" href="http://mynewshub.my/main/2014/07/25/pas-kutip-zakat-fitrah-sendiri-di-selangor-siapa-beri-kuasa/">Kutipan oleh PAS</a> itu disokong oleh beberapa komen di laman sosial yang mengatakan memang ada kutipan dibuat oleh PAS daripada ahli-ahlinya sendiri.</strong>

Sumber dari Jabatan Agama Islam Wilayah Persekutuan (JAWI) menyebut adalah menjadi satu kesalahan jenayah syariah jika mengutip zakat melalui amil-amil yang tidak bertauliah jika di Wilayah Persekutuan.

Beliau berkata Seksyen 33, Akta 559 Kesalahan Jenayah Syariah (Wilayah-Wilayah Persekutuan) 1997 menyebut mana-mana orang yang memungut zakat fitrah atau menyebabkan dipungut zakat atau fitrah tanpa dia dilantik sebagai amil atau selainnnya diberikuasa oleh Majlis adalah melakukan suatu kesalahan.

<strong>"Apabila disabitkan, boleh didenda RM3,000 atau <a title=" MP DAP Tuduh Gelandangan Bakal `Dipenjarakan’" href="http://mynewshub.my/main/2014/07/06/mp-dap-tuduh-gelandangan-bakal-dipenjarakan/" target="_blank">dipenjarakan</a> selama tempoh tidak melebihi dua tahun atau kedua-duanya, mahkamah hendaklah memerintahkan supaya pungutan itu dirampas dan dibayar ke dalam Kumpulan Wang yang ditubuhkan di bawah Seksyen 60 Akta Pentadbiran," menurut akta berkenaan.</strong>

Kejadian resit kutipan zakat fitrah oleh PAS yang disebarkan didakwa berlaku di Sabak Bernam, Selangor.

Enakmen 9 Tahun 1995, Enakmen Jenayah Syariah (Selangor) 1995 turut memperuntukan kutipan zakat atau fitrah tanpa diberi kuasa sebagai satu kesalahan.

Ia diperjelaskan melalui Seksyen 37, Pungutan zakat atau fitrah tanpa diberikuasa. Jika disabitkan kesalahan, ia turut memperuntukkan hukuman yang sama seperti di Wilayah Persekutuan.

Sumber JAWI itu menyebut, tidak kira negeri Selangor diperintah oleh parti politik dari Pakatan Rakyat, ia tidak membenarkan parti politik menjalankan kutipan zakat fitrah dilakukan tanpa sewenang-wenangnya.

Bagi orang ramai, yang memilih untuk membayar zakat kepada amil PAS, beliau berkata sebagai rakyat beragama Islam mereka perlu taat dan patuh jika di sesebuah negara itu telah ada badan khas yang dilantik untuk memungut zakat.

<strong>"Mereka tidak boleh membayarnya sendiri kepada asnaf yang layak sebaliknya ia perlu dibayar kepada badan yang diberikuasa memungut zakat seperti Pusat Pungutan Zakat," katanya.</strong>

Cubaab Mynewshub.my untuk mendapatkan reaksi pemimpin PAS berkenaan isu ini tetap gagal membuahkan hasil. -<strong> MYNEWSHUB.MY</strong>

Oleh : <strong>KUMBANG WIRA</strong>