Laporan terbaru daripada SamMobile mendakwa bahawa generasi terbaru phablet Samsung Galaxy Note 4 akan diumumkan kira-kira sebulan dari sekarang iaitu pada 3 September, beberapa hari sebelum bermulanya IFA 2013.

Samsung Galaxy Note 4 ini dikatakan akan hadir dengan spesifikasi yang lebih baik daripada Galaxy S5 dan mungkin akan dilengkapi dengan skrin paparan OLED berukuran 5.7-inci dengan reka bentuk yang berasakan panel besi.

Selain itu, Galaxy Note 4 juga dikatakan akan menjadi telefon pintar pertama yang hadir dengan sensor ultraviolet yang mampu merakam kadar pendedahan UV.

"Teknologi Sensor UV ini digunakan bagi mengetahui kadar radiasi sinaran ultraviolet (UV) yang tededah kepada pengguna dan memberikan infomasi akan tahap indeks UV di sesuatu tempat. Untuk menggunakan ia, anda hanya perlu mengekalkan peranti anda kepada sudut lebih 60 darjah ketinggian ke arah matahari pada sensor belakangnya," jelas SamMobile.

Spesifikasi phablet ini adalah pemproses Qualcomm Snapdragon 805, 3GB RAM, menyokong LTE dan kapasiti bateri yang lebih besar daripada Galaxy Note 3.

Bercakap mengenai harga dan tarikh penawaran model ini di Malaysia, Samsung Galaxy Note 4 dijangka akan dilancarkan beberapa minggu selepas diumumkan dengan harga RM 2399.

Sumber: <a href="http://www.sammobile.com/2014/07/31/samsung-to-unveil-the-galaxy-note-4-on-september-3/" target="_blank">SamMobile</a>

Oleh: <strong>hzqahmd</strong>