SEBELUM ini, pelakon <a title="Eira Syazira Nafi Serang Dan Tampar Kru Produksi" href="http://mynewshub.my/main/2014/05/17/eira-syazira-nafi-serang-dan-tampar-kru-produksi/" target="_blank">Eira Syazira</a> menafikan sekeras-kerasnya dakwaan dia telah memukul seorang kru produksi sewaktu penggambaran sebuah telefilem, baru-baru ini.

Dia turut menyifatkan tuduhan itu sebagai kelakar dan mengarut selain menganggapnya sebagai percubaan untuk menjatuhkannya.

Bagaimanapun, menerusi program Melodi TV3 yang disiarkan tengah hari tadi, kru tersebut telah tampil bagi memberikan kenyataan mengenai perkara tersebut.

Menurutnya, insiden itu sememangnya berlaku selepas dia menegur Eira supaya menguatkan sedikit suara kerana masalah audio sewaktu penggambaran.

<strong>"Kalau saya nak cari <a title="KP Sabah Anggap Sanjeevan Cuba Raih Publisiti Murahan" href="http://mynewshub.my/main/2014/05/22/ketua-polis-sabah-anggap-sanjeevan-cuba-raih-publisiti-murahan/" target="_blank">publisiti</a>, siapalah saya...soundman je,"</strong> katanya.

Ujarnya lagi, orang lain yang mengenali dirinya tahu bahawa dia bukanlah individu yang suka mencari masalah.

<strong>"Kalau seorang perempuan itu tak reti 'respect' seorang lelaki, bagaimana dia nak 'respect' seorang suami.</strong>

<strong>"Siapa yang salah, dialah yang akan jadi cacing kepanasan,"</strong> katanya ketika mengakhiri perbualan.

Hmm, nampaknya dua-dua sudah memberi kenyataan.

Persoalan siapa benar atau siapa yang salah, hanya waktu yang akan menentukannya nanti...

Oleh: <strong>ELZA / MYNEWSHUB.MY</strong>

&nbsp;