<strong>Di saat beberapa pemimpin dunia menghubungi Perdana Menteri Datuk Seri Najib Tun Razak untuk menyatakan sokongan dan memberikan ucapan takziah berikutan nahas pesawat MH17, ada penyokong pembangkang yang masih membuang masa membuat kerja bodoh.</strong>

Kerja yang dilakukan bukan sahaja bodoh, malahan memperlekehkan usaha kerajaan untuk mempercepatkan siasatan di lokasi nahas pesawat Malaysia Airlines (MAS) yang terhempas di Ukraine berhampiran sempada Russia itu.

Di laman Facebook Che' Gu Bard Pilihan Anak Muda dipaparkan sebuah rentetan gambar yang disusun menjadi seperti komik mempermainkan kononnya isteri Perdana Menteri Datin Seri Rosmah Mansor menghantar pesanan kepada Presiden Russia, Vladimir Putin.

<strong>Dalam gambar yang keji itu, Rosmah diperlihatkan seperti menghantar sistem khidmat pesanan ringkas (SMS) kepada Putin menyuruh pemimpin Russia itu menelefon Najib berhubung isu MH17.</strong>

<strong>Sumber Pejabat Perdana Menteri sebelum ini sudah menafikan bahawa Rosmah ada menghubungi Putin dan menganggap ia hanya sebagai gurauan politik melampau dan tidak mempunyai langsung sebarang asas kebenaran.</strong>

Selepas gambar Rosmah, puak itu dilihat menghina pula Najib apabila menjadikan panggilan dari Putin yang akan menjadi detik penting penyiasatan MH17 dijadikan bahan gurau senda.

Tidak dijelaskan siapa yang menghasilkan rentetan gambar ini tetapi, penyebaran gambar seumpama ini akan mengguriskan perasaan ahli keluarga penumpang MH17 yang masih menanti kepulangan jenazah jasad keluarga mereka yang tersayang.

Yang pasti, pihak yang menghasilkan gambar ini memang individu paling bodoh dan tidak ada sifat perikemanusiaan biarpun ada sifat mahu menghormati perasaan ahli keluarga.

Pada perbualan Najib dan Putin berkenaan, Presiden Russia itu telah pun memberikan jaminan akan menggunakan pengaruhnya di wilayah bergolak untuk memastikan pasukan penyiasat antarabangsa khususnya dari Malaysia berjaya masuk ke lokasi nahas dan melakukan siasatan.

Bukannya, seperti gambar penghinaan yang dihasilkan ini dan dimuatnaik pula ke laman Facebook ada kaitan dengan pembangkang.

Che'gu Bard merupakan Pengerusi gerakan Solidariti Anak Muda Malaysia (SAMM) yang kerap mengkritik kerajaan dan dasar-dasarnya.

Perbuatan yang dilakukan laman Facebook ini, benar-benar biadap dan tidak bertanggungjawab serta ia bertujuan menambahkan lagi duka kepada ahli keluarga mangsa penumpang pesawat MH17 yang terhempas Khamis lepas. -<strong> MYNEWSHUB.MY</strong>

Oleh : <strong>KUMBANG WIRA</strong>