<strong>Buki, Sulawesi Selatan</strong> - Tindakan jabatan pertanian setempat mengagih-agih haiwan ternakan kepada orang ramai pada awalnya diharap dapat meningkatkan kesejahteraan mereka.

Namun, sebaliknya yang berlaku.

Kambing dan lembu percuma itu kini menjadi punca penduduk Kampung Lalang Bata berkelahi sesama sendiri apabila haiwan berkenaan berkeliaran dan merosakkan tanaman orang kampung.

Masalah itu kemudian mencetuskan perbalahan antara pengusaha terbabit.

Orang ramai juga mempertikaikan perancangan pihak kerajaan sebelum mengedar haiwan berkenaan.

Kata mereka, kemudahan yang ada tidak mencukupi atau sesuai. Menurut pemimpin kampung Buki, Abd Rahman, penternak sudah dinasihati berulang-kali supaya mengambil langkah sewajarnya. - Agensi