<p style="text-align: justify;">JOHOR BAHRU - Jabatan Perlindungan Hidupan Liar dan Taman Negara (Perhilitan) negeri mengesahkan bahawa trek yang didakwa sebagai trek Bigfoot yang ditemui berhampiran kawasan Endau -Rompin di sini sebenarnya milik sekumpulan gajah.</p>
<p style="text-align: justify;">Pengarah Perhilitan negeri Hasnan Yusop berkata pegawai-pegawainya telah mengkaji corak trek berkenaan dan membuat kesimpulan bahawa ia telah dilakukan oleh kumpulan gajah (pachyderms).</p>

<blockquote class="twitter-tweet" lang="en">Kesan Tapak Kaki Gajah, Bukan Bigfoot – Perhilitan <a href="http://t.co/vqLwf26Yl0">http://t.co/vqLwf26Yl0</a> via <a href="https://twitter.com/ShareThis">@sharethis</a>

— mynewshub (@mynewshub) <a href="https://twitter.com/mynewshub/statuses/468636654471630849">May 20, 2014</a></blockquote>
<script src="//platform.twitter.com/widgets.js" async="" charset="utf-8"></script>
<p style="text-align: justify;"><strong>"Bentuk tirus memanjang terhasil apabila gajah berjalan balik ke belakang dan ini mewujudkan pertindihan pelbagai tapak kaki yang berada dalam kedudukan yang hampir sama," jelasnya.</strong></p>
<p style="text-align: justify;"><strong>"Ini menyebabkan bentuk jejak gajah yang biasanya bulat kelihatan berbeza."</strong></p>
<p style="text-align: justify;">Hasnan berkata pegawai-pegawainya juga telah menemui najis gajah berhampiran trek.</p>
<p style="text-align: justify;">"Ini membuktikan teori kami," kata beliau sambil menambah tiada lagi kajian dapat membuktikan kewujudan Bigfoot.</p>
<p style="text-align: justify;">Hasnan berkata jabatan itu tidak menerima apa-apa maklumat tambahan mengenai kesan tapak kaki haiwan.</p>
<p style="text-align: justify;">"Kami akan terus memantau kawasan itu," katanya.</p>
<p style="text-align: justify;">Minggu lepas, Sia Chwee Khim , 64, dan suaminya Lim Teong Kheng, 66, kedua-dua pesara, menemui kesan tapak kaki yang luar biasa besar semasa dalam perjalanan dengan kawan-kawannya di hutan simpan itu pada 10 Mei.</p>
<p style="text-align: justify;">Penemuan mereka mendorong spekulasi kewujudan Bigfoot yang sehingga kini menjadi mitos. - <strong>mStar Online</strong></p>