<p style="text-align: justify;">KUALA LUMPUR - Pengurusan Empire City memuji ketangkasan pasukan bomba memadam kebakaran di tapak projek bangunan itu di Damansara pagi ini.</p>
<p style="text-align: justify;">Mammoth Empire Holding Sdn. Bhd. dalam satu kenyataan media memberitahu, pasukan bomba tiba dengan pantas bagi memadamkan kebakaran itu.</p>
<p style="text-align: justify;">"Kami mengucapkan terima kasih kepada pasukan bomba di atas ketangkasan mereka bertindak dan berjaya memadamkan kebakaran itu hanya dalam beberapa minit," kata kenyataan itu hari ini.</p>
<p style="text-align: justify;">Menurut kenyataan itu, kebakaran itu cuma satu kejadian terpencil melibatkan satu blok pejabat dan siasatan sedang dilakukan pihak berkuasa.</p>
<p style="text-align: justify;">Jelas kenyataan itu, pengurusan Empire City memberi kerjasama penuh kepada pasukan bomba berhubung kejadian tersebut.</p>
<p style="text-align: justify;">"Keselamatan adalah keutamaan kami dan kami memastikan syarikat mematuhi prosedur operasi standard (SOP) dalam kerja-kerja binaan," kata kenyataan itu.</p>
<p style="text-align: justify;">Media pagi ini melaporkan satu kebakaran berlaku di sebuah bangunan di Damansara kira-kira pukul 11.30 pagi. - mynewshub.my</p>