<strong>Ekoran masalah bekalan air yang berlaku sejak semalam, Ahli Parlimen Petaling Jaya Utara dari DAP, Tony Pua dengan jelas menyalahkan kerajaan negeri Selangor yang tidak cekap.</strong>

Menurut beliau, musim kering yang berlaku akibat<strong><a title="Jangan Terlalu Risau Fenomena El Nino" href="http://mynewshub.my/main/2014/06/13/jangan-terlalu-risau-fenomena-el-nino/" target="_blank"> fenomena</a></strong> panas El-Nino sudah lama diramalkan akan berlaku, oleh itu tiada alasan boleh diterima atas kurangnya persediaan atau rancangan luar jangka bagi berdepan cabaran bekalan air tidak cukup.

<strong>Tony turut mengingatkan Menteri Besar Selangor Tan Sri Abdul Khalid Ibrahim tengang janji yang dibuat dirinya dan Exco yang bertanggungjawab pada 11 dan 17 Jun lalu bahawa tiada keperluan untuk mencatu lagi bekalan air.</strong>

<strong>“Hakikatnya gangguan bekalan air yang serius berlaku sepanjang minggu lalu, tidak lama selepas 'jaminan' kerajaan negeri, ia hanya mendedahkan sikap kurang serius dalam menyelesaikan<a title="Isu Permohonan Gagal: Afidah Ayob Diminta Hubungi KWSP" href="http://mynewshub.my/main/2014/06/26/isu-permohonan-gagal-afidah-ayob-diminta-hubungi-kwsp/" target="_blank"> isu </a>itu dan kurang kecekapan pihak berkuasa relevan," katanya.</strong>

Dalam kenyataannya hari ini, Pua berkata, ia tidak boleh diterima kerana ia memalukan Menteri Besar dan kerajaan negeri serta merosakkan kewibawaan Pakatan Rakyat.

Sejak semalam beberapa lokasi di sekitar Lembah Klang menghadapi masalah bekalan air khususnya di kawasan tumpuan awam antaranya pejabat dan kawasan perumahan.

Laporan media semalam menyebut sejak kelmarin, <strong><a title="Lebih 700,000 Kediaman Hadapi Gangguan Bekalan Air" href="http://mynewshub.my/main/2014/06/26/lebih-700000-kediaman-hadapi-gangguan-bekalan-air/" target="_blank">lebih 700,000 kediaman terjejas </a></strong>ekoran masalah itu yang berlaku kerana cuaca panas dan kekurangan hujan menyebabkan empangan khususnya di Sungai Selangor merosot paras airnya.

Ia menyebabkan bekalan air kepada orang ramai terjejas akibat tekanan air yang rendah sehingga menyebabkan bekalan terus terputus. - <strong>MYNEWSHUB.MY</strong>

Oleh : <strong>IKA</strong>