KATAK spesis Desert Rain adalah katak yang digelar sebagai katak paling comel di dunia.

Ini adalah kerana saiznya yang memang kecil dan wajahnya yang comel serta yang paling istimewa bunyinya yang seakan-akan bunyi seekor anak kucing.

<strong>Katak ini atau nama saintifiknya Breviceps Macrops adalah sejenis spesis katak dari keluarga Brevicipitidae yang kerap ditemui di benua Afrika di Namibia dan Afrika Selatan.</strong>

Habitat asalnya ialah kawasan pantai berpasir dan juga kini kehidupan katak ini terancam kerana semakin kurang kawasan yang boleh menjadi kediaman katak comel ini.

Aktiviti katak ini pada waktu siang ialah bersembunyi di dalam lubang yang digali sendiri dengan kedalaman 10 hingga 20cm di dalam kawasan berpasir yang lembut dan peroi.

Ia memakan kumbang, dan juga larva atau anak serangga lain.

Dengan rupa dan saiznya yang kecil serta mengeluarkan bunyi sebegitu, tidak hairanlah katak Desert Rain diklasifikasikan sebagai katak paling comel di dunia. - <strong>MYNEWSHUB.MY</strong>

Oleh : <strong>IBNU K</strong>

<iframe src="//www.youtube.com/embed/qwKak-r74k8" height="315" width="520" allowfullscreen="" frameborder="0"></iframe>